**Коми-пермяцкий язык, культура, история**

**Очный этап**

**6-7 классы**

1. Коми-пермяцкӧй кыв ӧтлаын коми-зырянскӧй да удмуртскӧй кыввезкӧт пырӧны \_\_\_\_\_\_\_\_\_\_\_\_\_\_\_\_ увӧ.

2. Кытшӧм сёрнишыэз чередуйтчӧны коми-пермяцкӧй кылын?

|  |  |  |  |
| --- | --- | --- | --- |
| а) г//ж | б) л//в | в) т//ч | г) к//ч |

3. Кыв наукалӧн тор, кӧда велӧтӧ кывтэчассэз да сёрникузяэз.

|  |  |  |  |
| --- | --- | --- | --- |
| а) пунктуация | б) синтаксис | в) морфология | г) лексика |

4. Кыным торись сулалӧ сёрникузя:

*Ыббез кушамисӧ, юэз кынмисӧ, ойланьсянь пӧльтiс кӧдзыт тӧв*.

|  |  |  |  |
| --- | --- | --- | --- |
| а) 1 торись | б) 2 торись | в) 3 торись | г) 4 торись |

5. Кытшӧм кывлӧн значимӧй тор (морфема) абу коми-пермяцкӧй кылын?

|  |  |  |  |
| --- | --- | --- | --- |
| а) приставка | б) корень | в) суффикс | г) окончаннё |

6. Морфемика – кыв наукалӧн тор, кӧда велӧтӧ

|  |  |
| --- | --- |
| а) сёрнишыэз | б) кывлiсь значимӧй торрез |
| в) кывлiсь правильнӧя гижӧм | г) сёрни торрез |

7. Сетӧм текстӧ пыртӧ нимтаннэз (прилагательнӧйез). Помалӧ текстсӧ.

*Жагӧник му вылӧ лэдзчисис \_\_\_\_\_\_\_\_\_\_\_ арся рыт. Ӧтӧрыс буракодь сайкалiс. Кымӧррез мунiсӧ деревня вевдӧрӧт лажмыта, перыта. Нем эз кӧсйы бурсӧ. Ар эм ар. \_\_\_\_\_\_\_\_\_\_\_\_\_\_\_ тӧв вартiс ӧшыннэзӧ, кажитчис, мунiс шучкӧп. Погоддя, дзик \_\_\_\_\_\_\_\_\_\_\_ ревизор, проверяйтiс отирӧс: летiс \_\_\_\_\_\_\_\_\_\_\_\_\_ крышаэз, пешлiс йӧррез, сетiс тӧдны ас йылicь.*

8. Сетӧм кывбурись адззӧ антониммезӧн параэз:

*Иньва дорын эм керӧс,*

*Сэтӧн дзульзьӧ поснит йӧз:*

*Кӧда кайӧ, кӧда лэдзчӧ,*

*Кӧда усьӧ, кӧда чеччӧ…*

9. Кывлӧн кытшӧм раздел велӧтӧ сёрни торрез?

|  |  |  |  |
| --- | --- | --- | --- |
| а) морфемика | б) морфология | в) фонетика | г) лексика |

10. Кывкӧт ***басӧк*** аркмӧтӧ синонимическӧй ряд.

11. Коми-пермяцкӧй кадакыв (глагол) вермас сулавны \_\_\_\_ спряженнёын:

|  |  |
| --- | --- |
| а) 1 спряженнёын | б) 2 спряженнёын |
| в) положительнӧй спряженнёын | г) оз спрягайтчы |

12. Определитӧ сетӧм текстлiсь тип.

*Эта сьöкыт военнöй тулысö Лобан деревняын почти быд керкуын мыччисисö гыррез, öнi, кöр мунан улица шöрöт, дак только сiйö и кылан: гым-йирк... йирк-гым, бут-бут-фирк...*

а) бӧрьян текст (рассужденнё)

б) мыччалан текст (описаннё)

в) висьтасян текст (повествованнё)

13. Определитӧ сетӧм отрывоклiсь сёрни стиль.

*Местаыс гажтӧм. Шульга берегас, посадыс увдӧрын, вӧлi огородеч пасьта кушин. Ӧтмӧдӧрсянь сiйӧ дзескӧтӧ вӧр, тшӧк да ён – кондовӧй. Веськыт берегыс крута лэдзчисьӧма самӧй шор бердас.*

|  |  |
| --- | --- |
| а) художественнӧй | б) сёрнитан |
| в) публицистическӧй | г) научнӧй |

14. Сетӧм отрывокись адззӧ важмӧм кыввез.

*Латтянсёр вылын ӧшалӧ зыбка, кӧдаын узьӧ кага. Комас тыдалӧны ваӧн кӧньӧс, кринка, кашниккез, залавка вылын – бекӧрпань.*

15. Кыввез ӧткодьӧсь шуӧм да гижӧм сьӧртi, но не ӧткодьӧсь вежӧртас сьӧртi.

|  |  |  |
| --- | --- | --- |
| а) антониммез | б) омониммез | в) синониммез |

16. Коми-пермяцкӧй поэтесса, сылӧн кывбуррез «Тӧвся шондiлӧн горд дон», «Чеччӧ зарни лӧз туманын».

|  |  |  |  |
| --- | --- | --- | --- |
| а) Г.М. Бачева | б) Л.П. Гуляева | в) А.Ю. Истомина | г) Е.И. Коньшина |

17. Коми-пермяцкӧй баснописец, басняэз лӧсьӧтiсь.

|  |  |  |  |
| --- | --- | --- | --- |
| а) Н.В. Пахоруков | б) М.П. Лихачёв | в) И.А. Крылов | Г) А.И. Клещин |

18. Кытшӧм фольклорнӧй персонаж йылiсь мунӧ сёрниыс?

*Сiя эм мужик, эм инька. Инькаыс морттэслö мыччасьö да дынас бöбöтлö, а мужикыс йирас, ва пытшкас, кыскö. Ним сылöн абу, а эм нимкодь… Инёвöй … кузь юрсиа, а юрсиас — нювт, песок, нять. <…> Мукöдпыра ачыс горзö, ойзö, а кöр и ружтö кокнитика — уп-п! ук-к! Сiя öддьöнжык сынасьö тöлiся ойö, лöнь погоддяö. Мортыслö мыччасьö умöль одзын. А ежели тумана асылö кин адззылас, эта не умöль одзын.*

19.Кыдз шусьӧ «письмо», кӧдӧ гижӧны вӧрисьлӧ?

20. Легендаэз сьӧртi богатыррез Юкся, Пукся, Чадз да Бач ниммезӧн миян округын аркмисӧ деревняэз. Висьталӧ нылiсь ниммез.

21. Кытшӧм богатырь йылicь мунӧ висьтасьӧмыс?

*Сiдз и керасӧ: вермасьны кутчасӧ. Нетшкӧвтас Вӧрись дас вершок кыза пу, керас сыись быгрӧтчан кодьӧ. Пуксясӧ \_\_\_\_\_\_\_\_ да Вӧрись паныт, кутчисясӧ быгрӧтчаныс бердӧ, пондасӧ вермасьны. Хитрӧй да вына вӧлӧма \_\_\_\_\_\_\_\_. Кӧрталас сiя ассис ременьсӧ кедровӧй мыр бердӧ.*

|  |  |  |  |
| --- | --- | --- | --- |
| а) Кудым-Ош | б) Юкся | в) Пера-богатырь | г) Пукся |

22.Кин вӧлi лӧсьӧтiсьӧн медодзза азбукалӧн «Анбур»?

|  |  |  |
| --- | --- | --- |
| а) Е.Е. Попов | б) Стефан Пермский | в) Н.А. Рогов |

23. Висьталӧ коми-пермяцкӧй профессиональнӧй композиторӧс.

|  |  |  |  |
| --- | --- | --- | --- |
| а) А.И. Клещин | б) А.И. Шадрин | в) Н.В. Пахоруков | г) И.А. Минин |

24. Кин йылiсь баитсьӧ преданнёись отрывокын?

*… Да чепӧльтас гӧна чуксӧ,*

*И чепӧльтӧм увтсис петас*

*Морт кучиклӧн волькыт вевдӧр,*

*А сайкалӧм-кусӧм синнэс*

*Пыкнитасӧ югыт биӧн.*

|  |  |  |  |
| --- | --- | --- | --- |
| а) Зарань | **б) Костӧ** | в) Чикыш | г) Зойта |

25. Висьталӧ чукӧртiсьӧс небӧггезлiсь «Кытчӧ тiйӧ мунатӧ?», «Оласӧ да вӧласӧ», «Олан вужжез».

|  |  |  |  |
| --- | --- | --- | --- |
| *а) В.Я. Баталов* | *б) И.А. Минин* | *в) В.В. Климов* | *г) Т.П. Фадеев* |

# Ключ

|  |  |  |
| --- | --- | --- |
| **№ задания** | **Верный ответ** | **Количество баллов** |
| 1 | Пермскӧй увӧ (группаӧ). | 1 |
| 2 | Б | 1 |
| 3 | Б | 1 |
| 4 | В | 1 |
| 5 | Г | 1 |
| 6 | Б | 1 |
| 7 |  | 5 |
| 8 | Кайӧ – лэдзчӧ, усьӧ – чеччӧ. | 0,5 за каждую пару |
| 9 | Б | 1 |
| 10 | Бытшӧм, мича. | 1 |
| 11 | В | 1 |
| 12 | В | 1 |
| 13 | А | 1 |
| 14 | Латтянсёр, зыбка, кӧньӧс, кринка, кашниккез | 1 за каждый правильный ответ |
| 15 | Б | 1 |
| 16 | А | 1 |
| 17 | А | 1 |
| 18 | Ваись, вакуль | 2 |
| 19 | Кабала | 2 |
| 20 | Юксеево, Пуксиб, Чазёво, Бачманово | 1 за каждый правильный ответ |
| 21 | В | 1 |
| 22 | Б | 1 |
| 23 | А | 1 |
| 24 | Б | 1 |
| 25 | В | 1 |
|  | **MAX. сумма баллов** | **38** |

*Составитель:*

*Н.А. Трубинова*

**Коми-пермяцкий язык, культура, история**

**Очный этап**

**8-9 классы**

1. Кытшӧм сёрникузя членӧн лоас выделитӧм кылыс:

*Етша эттшӧм ойезнас казялан ӧткаса мортӧс, только разь, буди,* ***смевжыкыс*** *лысьтас петны ӧтiкӧн да и сiя мунӧ улицаэз шӧрӧт дзарьясьӧмӧн.*

2. Определитӧ сетӧм отрывоклiсь сёрни стиль:

*Фестиваль вылӧ корӧны этнологгезӧс, краеведдэзӧс, историккезӧс, фольклорно-этнографическӧй да самодеятельнӧй творческӧй коллективвезӧс.*

|  |  |
| --- | --- |
| а) сёрнитан | б) официально-деловӧй |
| в) публицистическӧй | г) научнӧй |

3. Эта сёрни стиль оз пыр книжнӧйезӧ.

|  |  |
| --- | --- |
| а) сёрнитан | б) публицистическӧй |
| в) официально-деловӧй | г) художественнӧй |

4. Сетӧм фразеологизммез дынӧй вайӧтӧ синоним коми-пермяцкӧй кылiсь.

*а) за двумя зайцами гнаться –*

*б) вокруг пальцев обвести –*

5. Сетӧм отрывокись адззӧ важмӧм кыввез.

*Летыштас кудельсӧ, сартассӧ пешас,*

*Сывсӧ нюжӧтас да швач чуньнас керас.*

6. Финно-угорскӧй кыв позӧ ӧтлаын коми-пермяцкӧй, мансийскӧй, эстноскӧй кыввезкӧт пырӧ

|  |  |  |  |
| --- | --- | --- | --- |
| а) роч | б) венгерскӧй | в) литовскӧй | г) татарскӧй |

7. Кытшӧм сёрни торӧн лоас выделитӧм кылыс сёрникузяын:

***Гӧгӧр*** *тыдалiсӧ межатӧм ыббез.*

|  |  |  |  |
| --- | --- | --- | --- |
| а) урчитан | б) послелог | в) эманим | г) нимтан |

8. Эта служебнӧй сёрни торыс абу коми-пермяцкӧй кылын.

|  |  |  |  |
| --- | --- | --- | --- |
| а) послелог | б) союз | в) частица | г) предлог |

9. Укажитӧ, кӧда строчкаын сетӧм изобразительнӧй (образоподражательнӧй) кыв.

|  |  |  |  |
| --- | --- | --- | --- |
| а) тёп-тёп | б) вак-вак | в) дзурк-дзурк | г) дзуз видзны |

10. Кӧда сёрникузяыс осложнитӧм вводнӧй кылӧн?

*а) Эн вунӧт, пожалуйста.*

*б) Таисьялӧн бӧрья кыввес вӧлiсӧ, тыдалiс, быдӧнныс понда нач видзчисьтӧмӧсь.*

*в) Интереснӧй тэ, Галка.*

11. Кытшӧм сёрни торӧн лоӧ выделитӧм кылыс сетӧм сёрникузяын*?*

*Сiдз зелёнӧй вешьяна* ***гӧрдӧтӧм*** *верӧссэз сулалiсӧ гожум шӧрӧдз.*

|  |  |  |  |
| --- | --- | --- | --- |
| а) нимтан | б) кадакыв | в) деепричастие | **г) п**ричастие |

*12.*Сетӧм кывбурись адззӧ сорасьӧммез, исправитӧ нiйӧ.

***Локтi гортӧ*** *(Л.А. Косова-Старцева)*

|  |  |
| --- | --- |
| *Басӧк чужӧма пэльӧс,*  *Учӧтсьань тенӧ любiта!*  *Сет чожжык одззямоз кiтӧ,*  *Тетӧг гажтӧмтчи быдӧс!*  *Адзза, и тэ мэным рад,*  *Важын ни егӧ пантасьвӧ.*  *Вӧр шушкӧ – куччӧ вiсьтасьны,*  *Метӧг чювӧтис кыдз кад.* | *Ключчэзат дзольгӧ сӧдз ва, -*  *Радувъят бытьтӧ те горзан.*  *Шогди-йурсиетӧ гожум*  *Жарсянь оквавӧ ӧдва.*  *Пӧльтӧ ӧмвӧстӧм тӧлчiк,*  *Сылтыръяс мэнӧ бы жмiтӧ…*  *Шондиез ньэбоас вiта*  *Мэным шыннявӧны дзик.* |

13. Сетӧм сёрникузяись адззӧ диалектизм.

*Бабыс киас видзис асвурӧм наберук.*

14. Висьталӧ выделитӧм кывлiсь сёрникузяын роль.

*Нылочкалӧн эм желаннё* ***велӧтчыны****.*

|  |  |
| --- | --- |
| а) сказуемӧй | б) дополненнё |
| в) определеннё | г) обстоятельство |

15. Висьталӧ односотавнӧй сёрникузялiсь вид.

*Павжун бӧрын зэрмис.*

|  |  |
| --- | --- |
| а) безличнӧй | б) определенно-личнӧй |
| в) неопределенно-личнӧй | г) назывнӧй |

16. Сылӧн произведеннё – военнӧй кад йылiсь повесть. Гижӧм сiя Тури Петя зонкаок нимсянь. Висьталӧ авторӧс да произведеннёлiсь ним.

а) В.В. Климов «Гавкалӧн бедь»

б) И.А. Минин «Паныт уйис тӧлiсь»

в) И.А. Минин «Ва увтын пос»

г) М.П. Лихачёв «Виль туйӧт».

17. Коми-пермяцкӧй литератураын медодзза роман.

|  |  |  |  |
| --- | --- | --- | --- |
| а) Ыбшар | б) Менам зон | в) Гавкалӧн бедь | г) Ва увтын пос |

18. Кинлӧн эна гижиссес коласiсь уджжес йитӧмась только поэзияӧн?

|  |  |  |  |
| --- | --- | --- | --- |
| а) В.В. Климов | б) И.А. Минин | в) М.П. Лихачёв | г) М.Д. Вавилин |

19.  Сетӧм кывбурись адззӧ художественнӧй средствоэз (эпитеттэз, сравненнёэз, олицетвореннёэз).

*Чеччö зарни лöз туманын,*

*Саймö вöр, и ловзьö му.*

*Алöй асывся печканiсь*

*Шöрт пондöтö гожся лун.*

*Сэтiсь кыяс сiя дöра,*

*Шогмас уна сорт узöр.*

*Бытьтö бабöлöн жö, тöрас*

*Сэтчö сякöй рöма шöрт.*

*Кыяс отирлö туёккез,*

*Велва юлö — гажа кöдж.*

*Бабылоккезлö — цветоккез*

*Тэчас кись сылöн, оз öш.*

*Кыяс меным лöнь гижöттэз,*

*Сылас ны пытшкын сьöлöм.*

*Некö шогмö ни, видзöт тэ,*

*Нылöн негора сьылöм. (Г.М. Бачева)*

Олицетвореннёэз:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Эпитеттэз: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Сравненнё: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20. Висьталӧ коми-пермяцкӧй гижиссезӧс, кӧдна гижӧны ӧння кадӧ.

21. Вежӧртӧтӧ значеннё компонентлiсь «*коми*» кылын *коми-пермяк*.


|  |  |  |  |
| --- | --- | --- | --- |
| а) морт | б) керкуын места | в) сюртӧм | г) чери |

22. Кыдз шусьӧ «письмо», кӧдӧ гижӧны вӧрисьлӧ? Кытшӧм ассямаэз эта гижӧтлӧн?

23. Кытшӧм луннэз йылiсь мунӧ висьтасьӧмыс сетӧм отрывокын:

*Сэк пö чуддэз сідз кок увтö и пырöны, сэк ветлöт дзарьясьöмöн. Чуть только джöмдін – чуд пырис ни кок увтат, сэтöн сія, падежыт, и каттисьö…. …. панытö быдöс керку ыбöссэз, öшыннэз, воротаэз, гид ыбöссэз и гу ыбöссэз кресталöны мелöн. Важся эта поверьёыс коми мортлöн, сідз сія и мунö годісь годö, векись векö. Колян кö креставтöг – тапкисяс покасьыт, пырас тыр, сыбöрын сійö и зырöн он вермы зыртны. Кольччö креставтöг только öтнас баня ыбöс. Сія пö, баняыс, сулалö сэрпöсинын и немлö сэтчö пуктыны ен нимсö. Некытшöм ен ним оз видз пырны чудöс баняö, кöть кыдз крестась, сё ни кыткö щелёкöт кыссяс да поздісяс полок увтö. Сідз миян коми морт и тöдö – баняö öтнат ой кежö эн енöвтчы, гажтöм лоас узьны.*

24. Мый мыччалӧм серпас вылын? Мый понда сiя*?*

**

25. Кытшӧм чукӧрись позьӧ адззыны пословицаэз да поговоркаэз?

а) Кытчӧ тiйӧ мунатӧ?

б) Оласӧ да вӧласӧ

в) Олан вужжез

г) Гӧрд гӧглян небоӧт тарласьӧ

**Ключ**

|  |  |  |
| --- | --- | --- |
| **№ задания** | **Верный ответ** | **Количество баллов** |
| 1 | Подлежащӧй | 1 |
| 2 | В | 1 |
| 3 | А | 1 |
| 4 | А) Кык кӧч сьӧрын вӧтчыны;  Б) Волькыт идзас вылӧт ыскӧвтны | 1 – за каждый правильный = 2 |
| 5 | Кудель, сартас, сыв | 1 за каждый правильный = 3 |
| 6 | Б | 1 |
| 7 | А | 1 |
| 8 | Г | 1 |
| 9 | Г | 1 |
| 10 | Б | 1 |
| 11 | Г | 1 |
| 12 |  | 5 |
| 13 | Наберук | 1 |
| 14 | В | 1 |
| 15 | А | 1 |
| 16 | А | 1 |
| 17 | Б | 1 |
| 18 | Г | 1 |
| 19 | Олицетвореннёэз: лӧз туман, алӧй асывся печкан  Эпитеттэз: чеччӧ зарни, саймӧ вӧр, ловзьӧ му, лун кыяс шӧрт  Сравненнё: бытьтӧ бабалӧн. | 5 |
| 20 | Фамилии современных писателей | 0,5 за каждый правильный ответ |
| 21 | А | 1 |
| 22 | Кабала | 1, за развернутый ответ – 3 б. |
| 23 | Крещеннё. (Крещение). | 1 |
| 24 | Коми промысловый календарь | 2 |
| 25 | А | 1 |
|  | **MAX. сумма баллов** | **38 +за вопрос №20** |

*Составитель:*

*Н.А. Трубинова*

**Коми-пермяцкий язык, культура, история**

**Очный этап**

**10-11 классы**

1. Кытшöм строчкаын быд кылын шыэз (звуккез) да шыпассэз (букваэз) öтмымдаöн?

|  |  |
| --- | --- |
| А) важся, ыджыт, паськыт | Б) озъягöд, медъён, изъя |
| В) ловья, мырья, ёгья | Г) тшак, джек, кыдз |
| Д) зiэз, ёдiэз, туиссэз |  |

2. Кытшöм строчкаын быдöс кыввес лоöны историзммезöн?

|  |  |
| --- | --- |
| А) сикöдж, лягушапаськöм, нинкöм | Б) ньыв, торта, сийöс |
| В) гуна, чарла, кольта | Г) каным, öмлöс, ком |
| Д) поспу, няридз, öмидз |  |

3. Кытшöм строчкаын быдöс кыввес лоöны нимтаннэзöн (прилагательнöйезöн) превосходнöй степеньын?

|  |  |
| --- | --- |
| А) медбасöк, медкузь, самöй гöрд | Б) медныж, медбура, самöй вына |
| В) медучöт, медыджыт, медумöля | Г) медкокнит, медгырись, медгорöна |
| Д) медпаськыт, медволькыта, самöй боёк | |

4. Кытшöм строчкаын быдöс кыввес лоöны кадакыввезöн (глаголлэзöн) изъявительнöй наклоненнёын?

|  |  |
| --- | --- |
| А) узьны, узис, узь | Б) узьöма, узь, узя бы |
| В) узян, узис, узьöма | Г) узямö, узятö, узь |
| Д) ась узьö, узи бы, узисö |  |

5. Кытшöм сёрникузяын (предложеннёын) эм приложеннё?

*А) Горсö вартöны тыра тöлiсьö нето оранö – сэк оз пондö боккес потласьны.* (В. Климов)

*Б) Кудымкарскöй районiсь Юковчи деревняын öтiк гор олöма 120 год гöгöр.* (В. Климов)

*В) Первобытнöй мортлöн муовöй джоджас сотчис бипур, йöртöм иззэз коласö.* (В. Климов)

*Г) Оз туй сувтöтны керку ваныр вылö – бур оланыс, шудыс кывтасö ва ньылöт.* (В. Климов)

*Д) Керку понда пöрöтлiсö лыса пу: кöз, пожум, сыспу, ньыв. (В. Климов)*

6. Кытшöм строчкаын кывтэчассэзас (словосочетаннёэзас) кыввес йитсьöны примыканнё способöн?

А) мийö быдöнным, уджавны бура, гижа письмо

Б) тiйö кыкнанныт, баита горöн, одз асывнас

В) панталi вонöс, тöда наизусть, рисуйта карандашöн

Г) ме ачым, мийö куимнанным, волькыт пу

Д) ыджыт керку, пукси ордчöн, бура сьылö

7. Кытшöм строчкаын быдöс кыввес мыччалöны быдмассэзлiсь ниммез?

|  |  |
| --- | --- |
| А) няп, öмидз, тусяпу | Б) ошльöм, сьöктантурун, пескан |
| В) туйдорка, таг, юрсигусь | Г) горадзуль, пырей, кöк |
| Д) кульчунь, пытш, понуль |  |

8. Кытшöм строчкаын быдöс кыввес лоöны заимствованнöйезöн роч кылiсь?

|  |  |
| --- | --- |
| А) вичку, полать, пими | Б) ограда, посöдз, посад |
| В) чурка, косяк, челядь | Г) дубас, гозъя, чулки |
| Д) детина, кöзяин, ичипиян |  |

9. Кытшöм строчкаын быдöс кыввес видзöны асланыс составын куим морфема?

|  |  |
| --- | --- |
| А) медгöрд, гöрдöлöсь, гöрдöтны | Б) воннэз, воннэзö, воннэзöкöт |
| В) сёйны, сёйлi, сёйöмась | Г) горöна, горавны, горавтöн |
| Д) сьылiкö, сьылöмöн, сьывтöнняным |  |

10. Кытшöм орфографическöй правило лоö «лишньöйöн» (абу сэтшöм правилоыс коми-пермяцкöй литературнöй кылын)?

А) Эманиммезкöт (существительнöйезкöт) кывбöррез (послелоггез) гижсьöны торйын.

Б) Нимтаннэзкöт (прилагательнöйезкöт) кывбöррез (послелоггез) гижсьöны öтлаын.

В) Лыданиммезкöт (числительнöйезкöт) кывбöррез (послелоггез) гижсьöны торйын.

Г) Нимвежаннэзкöт (местоименнёэзкöт) кывбöррез (послелоггез) гижсьöны торйын.

Д) Урчитаннэзкöт (наречиеэзкöт) кывбöррез (послелоггез) гижсьöны торйын.

11. Гижö фразеологизммез (или устойчивöй сравненнёэз), кöдна мыччалöны мортлiсь вывтыр (внешность).

12. Кытшöм вида öтiк состава сёрникузяэз овлöны?

13. Гижö исконнöй нимтаннэз (прилагательнöйез), кöдна мыччалöны рöм.

14. Гижö исконнöй кадакыввез (глаголлэз), кöдна лоöны многозначнöйезöн. Докажитны – пыртны неыджыт контекстö.

15. Гижны изобразительнöй кыввез (изобразительнöй глаголлэз), кöдна мыччалöны вöр-валiсь (природалiсь) шыэз.

16. Этна волшебнöй предметтэс пантасьлöны коми-пермяцкöй сказкаэзын.

|  |  |
| --- | --- |
| А) сынан, чышкöт, тшакыль | Б) чышьян, дубас, нинкöм |
| В) пызандöра, пась, кепись | Г) чунькытш, пызан, чер |
| Д) шöмöс, торта, небöг |  |

17. Эта мифологическöй геройлiсь коми-пермяк полö медöддьöн

|  |  |
| --- | --- |
| А) Домовöйлiсь | Б) Вакульлiсь |
| В) Вöрисьлiсь | Г) Баняисьлicь |
| Д) Луншöрикалiсь |  |

18. Эта загадкаыс тшын йылiсь.

|  |  |
| --- | --- |
| А) Сартас кузя гöрд петушок котöртö | Б) Керкуын сулалö, öтöрын öшалö |
| В)  Басöк нывка, а сибöтчыны оз туй | Г) Гöрд мöс сьöд мöсöс ньылö |
| Д) Умöлик старушкалöн дубасыс куш осьта | |

19. Эта приметаыс относитчö семейнöй достаток дынö.

|  |  |
| --- | --- |
| А) Кань миссьö | Б) Куран вывланьö пиннезнас оз пуктö |
| В)  Лудö кок пыдöс | Г) Шондiтöг гортiсь нем оз сетö, оз вузалö |
| Д) Рудзöг цветитiкö оз шутнялö |  |

20. Эта поэтессаыс вöлi медодзза инькаöн, кöда пондiс гижны кывбуррез коми-пермяцкöй кыв вылын.

|  |  |
| --- | --- |
| А) Л. Гуляева | Б) А. Истомина |
| В) Е. Коньшина | Г) Л. Старцева |
| Д) Г. Бачева |  |

21. Эта гижисьыс эз гиж Великöй Отечественнöй война йылiсь или сы коста коми-пермяцкöй деревня йылiсь.

|  |  |
| --- | --- |
| А) В. Климов | Б) И. Минин |
| В) Т. Фадеев | Г) М. Лихачёв |
| Д) Н. Попов |  |

22. Эта гижисьыс гижлiс (гижö) только роч кыв вылын.

|  |  |
| --- | --- |
| А) А. Баяндин | Б) В. Козлов |
| В) В. Рычков | Г) Л. Гуляева |
| Д) В. Климов |  |

23. Гижö небöггезлiсь (книгаэзлiсь) ниммез, кöднаын висьтассьö народнöй культура йылiсь, быдкодь традицияэз йылiсь (кыдз коми-пермяцкöй кыв вылын, сiдз и роч кыв вылын). Позьö авторлöн нимöн, позьö автортöг.

24. Если бы тiйö шедiт сказкаö (мöдiк мирö) и сэтчин пантасит коми-пермяцкöй эпическöй геройкöт Пера-богатырькöт (кöда эпос сьöртi пыр мыйкö керис бурö аслас народ понда), мыйын бы тшöктiт отсавны талуння коми-пермяккезлö? Комментируйтö ассиныт ответнытö.

25. Кытшöм ниммез коми-пермяцкöй кыв вылын позис бы сетны улицаэзлö тiян селоын (городын, деревняын)? Гижö ны дынö неыджыт комментарий.

**Ключ**

|  |  |  |
| --- | --- | --- |
| **№ задания** | **Верный ответ** | **Количество баллов** |
| 1 | Б | 4 |
| 2 | В | 4 |
| 3 | А | 4 |
| 4 | В | 4 |
| 5 | Б | 4 |
| 6 | Д | 4 |
| 7 | А | 4 |
| 8 | В | 4 |
| 9 | Г | 4 |
| 10 | В | 4 |
| 11 | фразеологизммез, кöдна мыччалöны мортлiсь вывтыр | 2 за каждый правильный |
| 12 | Кытшöм вида öтiк состава сёрникузяэз овлöны? | 2 за каждый правильный |
| 13 | исконнöй нимтаннэз, кöдна мыччалöны рöм | 2 за каждый правильный |
| 14 | исконнöй кадакыввез, кöдна лоöны многозначнöйезöн | 2 за каждый правильный |
| 15 | Изобразительные слова вöр-валiсь (природалiсь) шыэз | 2 за каждое слово |
| 16 | А | 4 |
| 17 | В | 4 |
| 18 | Б | 4 |
| 19 | Г | 4 |
| 20 | Д | 4 |
| 21 | Г | 4 |
| 22 | А | 4 |
| 23 | Небöггезлiсь (книгаэзлiсь) ниммез | 2 за каждый правильный |
| 24 | Рассказ | 3 б. – дженыт, неразвёрнутöй ответ понда.  6 б. – кузь, бур ответ понда. |
| 25 | Ниммез коми-пермяцкöй – улицаэзлö | 4 б. – 1-4 ним комментарийтöг.  8 б. – 1-4 ним комментарийöн.  2 б. öтiк ним понда комментарийтöг.  4 б. öтiк ним понда - 5 ним и унажык комментарийöн. |
|  | **MAX. сумма баллов** | **68 + вариативные** |

*Составитель:*

*А.С. Лобанова*